142. löggjafarþing 2013.

Þingskjal 10 — 10. mál.

Fyrirspurn

til iðnaðar- og viðskiptaráðherra um stofnun og tilgang ríkisolíufélags.

Frá Össuri Skarphéðinssyni.

1.	Hvernig hyggst ríkisstjórnin stuðla að aukinni þekkingu á sviði leitar og vinnslu á olíu og gasi hjá íslenskum fyrirtækjum og stjórnkerfinu" með því að stofna ríkisolíufélag, sbr. stefnuyfirlýsingu ríkisstjórnarinnar?

2.	Felur stefnuyfirlýsingin í sér að ríkisolíufélag muni sinna öðrum verkefnum en einungis að hafa með höndum gæslu íslenskra hagsmuna vegna olíuvinnslu á þeim hluta Jan Mayen-hryggjarins sem tilheyrir norskri efnahagslögsögu, sbr. gagnkvæman samning við Noreg, eins og kynnt var þegar heimildar til stofnunar félagsins var aflað með lögum nr. 166/2008?

3.	Kemur til greina að íslenska ríkið taki beinan þátt í vinnslu olíu og gass í gegnum ríkis
olíufélag sem ríkisstjórnin hyggst stofna á grundvelli heimildar laga nr. 166/2008?

4.	Hvenær hyggst ríkisstjórnin notfæra sér fyrrgreinda heimild og stofna ríkisolíufélag?